Alar Laneman

Alar Laneman (sündinud 6. mail 1962 Vändras) on Eesti poliitik ja erusõjaväelane (brigaadikindral), kes 18. novembrist 2020 kuni 26. jaanuarini 2021 oli Eesti siseminister. Aastatel 2019–2020 oli ta XIV Riigikogu liige ja aastatel 2002–2007 Eesti kaitsejõudude peastaabi ülem. Alar Laneman lõpetas 1980. aastal Pärnu 2. Keskkooli ja 1985. aastal Tallinna Kõrgema Ehitusvägede Poliitilise Sõjakooli. Laneman alustas teenistust Eesti kaitseväes esimese üksuse kaitsejõudude peastaabi staabikompanii ülemana 1991. aastal. Aastatel 1992–1994 teenis ta Kalevi üksik-jalaväepataljoni ülema ametikohal. 1994–1995 oli ta Eesti kaitseväe välisoperatsioonide üksuse Eesti rahuvalve üksikkompanii ülem ning 1995–1998 Eesti, Läti ja Leedu ühise elukutselise üksuse Balti pataljon (BALTBAT) esimene ülem. Aastatel 1998–2001 õppis Laneman Rootsi Kuningriigi Sõjaväeakadeemias. 2000. aastal nimetati ta kindralleitnant Johannes Kerdi poolt maaväe ülemaks ning ta teenis sel ametikohal kuni aastani 2002. Hiljem on maaväe ülema kohuseid täitnud maaväe staabi ülema ametikohal teeninud ohvitserid. Aastatel 2001–2002 oli Laneman maaväe staabi ülem, 2002. aastal sai koloneli auastme. 2002–2007 oli ta kaitsejõudude peastaabi ülem kaitseväe juhataja ülesannetes, 2005. aastast brigaadikindral. Talle kui kaitsejõudude peastaabi ülemale allusid peastaabi luureosakonna sõjaväeluure (ülem kolonelleitnant Risto Lumi) ja luurepataljon. 2007. aastal läks ta sõjaväeluure skandaali tõttu õppima Londonisse. Lanemani õpingute ajal täitis kaitsejõudude peastaabi ülema kohuseid tema asetäitja kolonel Neeme Väli. Esimese Eesti ohvitserina lõpetas Laneman õpingud Londoni kuninglikus kaitseuuringute kolledžis, mis on osa Ühendkuningriigi Riiklikust Kaitseakadeemiast (National Defence Academy). 3. märtsist 2008 määrati Laneman kaitseväe operatiivülemaks. Ta täitis ka maaväe ülema kohuseid. 2009. aasta algul koondati kaitseväe kaitsejõudude peastaabi operatiivülema ametikoht seoses struktuurimuudatustega ning sel kohal teeninud Alar Laneman vabastati tegevteenistusest ja arvati reservi. Alar Laneman kandideeris Eesti Konservatiivse Rahvaerakonna nimekirjas 2019. aasta Riigikogu valimistel 12. valimisringkonnas ning osutus 673 häälega valituks. 14. juunil 2024 lahkus ta EKRE-st, 12. juulil 2024 liitus ta Eesti Reformierakonnaga. 1981–1985 Tallinna Kõrgem Ehitusvägede Poliitiline Sõjakool 1999–2001 Rootsi Kuningriigi Sõjaväeakadeemia 1981–1991 teenistus Nõukogude Liidu sõjaväes 1991–1992 kaitsejõudude peastaabi staabikompanii ülema kohusetäitja ja ülem 1992–1994 Kalevi üksik-jalaväepataljoni ülem 1994 kaitsejõudude peastaabi rahuvalvejaoskonna ülem 1994–1995 rahuvalve üksikkompanii ülem 1995–1998 Balti pataljoni (BALTBAT) ülem 2001–2002 maaväe staabi ülem 2002–2007 kaitsejõudude peastaabi ülem veebruar-detsember 2008 kaitseväe operatiivülem 2011–2016 Eesti Kaitsetööstuse Liidu nõunik 2011–2020 Milrem Roboticsi nõunik 2011–2019 Sauga põhikooli õpetaja 2019–2020 Riigikogu liige 2020–2021 siseminister 1997 – Kotkaristi IV klassi teenetemärk 2005 – Kotkaristi III klassi teenetemärk Prantsuse Vabariigi riiklik teeneteorden ja Piirivalve II klassi teeneterist Kaitseväe teenetemärk Kaitseliidu III klassi valgerist Kaitseministeeriumi II klassi teeneterist Maaväe teenetemärk Kaitseväe eriteenete rist Rahuoperatsioonide Keskuse teenetemärk Leedu KVJ-i eeskujuliku teenistuse rist Läti KVJ-i eeskujuliku teenistuse rist 10 aastat taastatud kaitseväge Soome Reservväelaste Liidu teenetemärk ТАЛЛИНСКОЕ ВЫСШЕЕ ВОЕННО-ПОЛИТИЧЕСКОЕ СТРОИТЕЛЬНОЕ УЧИЛИЩЕ. 2-й выпуск (1981–1985) http://epl.delfi.ee/news/eesti/alar-laneman-sojavae-number-kaks-ei-lahe-kaitseataseeks?id=51122305 Brigaadikindral Alar Laneman saab kaitseväe operatiivülemaks. ERR, 21. veebruar 2008 Kaitsevägi koondab brigaadikindral Lanemani. Delfi, 17. detsember 2008 https://rk2019.valimised.ee/et/election-result/acquired-mandates.html Anna Põld. "Ma ei ole kunagi selle fänn olnud, et pean olema avalikkusele teada". Postimees, 14. november 2020 Ants Sild. Kursant. Pioneer, 1983, nr 3, lk 8–9.